آذربایجانین ائو صاحب‌لیگی ائتدیگی دونیا دینی لیدئرلری ۲.جی باکی ذیروه‌سی باشلادی.
آذربایجان قافقاز مسلمانلاری ایداره‌سی اؤنچولوگونده تشکیل ائدیله‌ن ییغینجاغین آچیلیشین‌دا پرزیدنت ایلهام علی‌یئو، آذربایجان قافقاز مسلمانلاری ایداره‌سی باشقانی آلله شوکور پاشازاده، تورکییه دیانت ایشلری باشقانی پروفسور دکتر علی ارباش، روس اورتودوکس کلیسه‌سی پاتریرگی کیریل، ایران مدنیت و ایسلامی ایلیشکیلر تشکیلاتینین باشقانی ابوذر ابراهیمی تورکمن، روسیا موفتیلر شوراسینین باشقانی راویل عین الدین و فرق‌لی اؤلکه‌لردن دینی لیدئرلر قاتیلیر.
۷۰دن چوخ اؤلکه‌دن تخمیناً ۵۰۰ دین و دؤولت آدامینین قاتیلدیغی ییغینجاق‌دا، دونیا ائتنوسپور کنفدراسیونو باشقانی بلال اردوغان، ایسلام امکداش‌لیق تشکیلاتی ایسلام تاریخی، صنعت و مدنیت آراشدیرما مرکزی باش مودورو پروفسور دکتر خالد ارن ده ایشتیراک ائدیر. ذیروه‌ده، تروریزم، سالدیرقانلیق، خارجی دوشمانلیغی، ایسلاموفوبیا، آنتی‌سمیتیزم و خریستیان فوبیسینه قارشی دینی لیدئرلرین، حکومت یئتکیلیلری، بیلیم اینسانلاری و قناعت اؤندرلرینین اورتاق فعالیتینین اؤنمی اوزرینه مذاکیره‌لر ائدیله‌جک.
قادین و اوشاق حاقلارینین قورونماسی ایله گنجلرین تحصیلی قونولارین‌دا اوتوروملارین دا ائدیله‌جگی توپلانتی سونراسین‌دا ذیروه‌نین نتیجه‌لرینه دایر باکی بیاننامه‌سی قبول ائدیله‌جک.
